معلومه أخری بغيت نشاركها معاكم  تصادفت بيها بحكم طبيعه عملي 

و لي هي السفر للولايات المتحده الامريكيه من أجل التبادل الثقافي و المعرفي بين ناس البلدين  

كين بروغرام لي بغا ايمشي ايسافر للمريكان علی حسب السفاره  يعني تتقام عليه القضيه فابور تيمشي تماك مده طويله أو قصيره حسب البروغرام لي ديرين كل عام كيمشي من المغرب شي  واحد ايستافدو تماك و ايشوفو الدعوه كي ديرا 

مثلا ايلا كنتي ديزينر تقدر انك تمشي لتماك تشوف ناس ديال بصح كيفاش تيخدمو و تشوف الشركات الكبار دالضومين مهم بروغرام تيكون مفصل مزيان 

هادشي كان من شحال هادي و قلال لي عرفينو و لي عرفو تيضرب طم   

مهم فاش كنت كناخد المعلومات عندهم في السفاره بخصوص الفيديو لي كيشرح هاد البلان  


سولتهم و أكدت عليهم واش هاد التسافيره تي مشيو فيها غير الكيلي ميني ؟ واش واحد حرفوشي بحالي عندو حظوظ و لا خاصني نكون بعصص مكلمن ؟ 

قالو لي في ما معناه ما كرهوش مغاربه قحاح هما لي استافدو ناس من الجبال و البوادي ناس بساط من مختلف شرائح المجتمع باش ايكون تبادل ثقافي ديال بصح 

يعني ستون مسوكر ؛ دفع وجرب علی لله تصدق دخل للفيديو باش تعرف اش خاصك دير 

لله ايوفق